Olimpijske igre 2008.

Olimpijske igre 2008, zvanično XXIX olimpijske igre, održavale su se između 8. i 24. augusta 2008. u Pekingu, Kina. Približno 10.500 sportista se takmičitlo u 302 takmičenja što je jedno više od prethodnih igara u Atini. Olimpijski slogan za ove igre je "Jedan svijet, jedan san", a u tom duhu MOK je priznao nekoliko novih članica koje će imati pravo nastupa na Igrama. Maskote Igara su pet Fuwa - sretnih lutkica, u pet olimpijskih boja koje predstavljaju vodu, vatru, zemlju, zrak i drvo. Službeni logo takmičenja je nazvan "Plešući Peknig" a čini ga stilizovano slovo jīng (京, što znači glavni) koje se nalazi u nazivu Pekinga. Kandidatura Organizaciju igara Peking je dobio nakon dva kruga glasanja. U prvom krugu u konkurenciji Toronta, Pariza, Istanbula i Osake, Peking je dobio najveći broj glasova ali nedovoljno za pobjedu, dok je iz konkurencije je otpala Osaka. U drugom krugu je Peking dobio 56 od ukupnih 105 glasova što je bilo dovoljno da se organizacija Igara dodijeli Kineskom kandidatu. Mnogi su dodjeljivanje organizacije Pekingu popratili sa sumnjom, dok su iz Kine dolazile poruke i obećanja za uspješnu organizaciju. Bivši predsjednik Međunarodnog olimpijskog komiteta Juan Antonio Samaranch je rekao kako vjeruje da će Igre u Pekingu biti do sada najbolje u historiji. Prije 2008., Peking je imao status kandidata za Igre 2000., ali je izgubio u zadnjem krugu kada je više glasova dobila kandidatura Sidnija Borilišta Svoje vještine sportisti će imati priliku testirati na 37 borilišta, od čega je šest smješteno van Pekinga. Za potrebe takmičara izgrađeno je 12 novih stadiona i dvorana, kao i 59 centara za treniranje. Najveću pažnju je privukla izgradnja Nacionalnog stadiona na kojem će biti upriličeno svečano otvaranje i zatvaranje igara, kao i takmičenja u atletici i fudbalu. Nacionalni stadion, zbog svog izgleda poznat i kao Ptičije gnijezdo, smješten je novoizgrađenom dijelu grada pod imenom Olympic Green zajedno sa centrom za vodene sportove, internacionalnim press centrom i Olimpijskim selom, između ostalih. Zbog raznih razloga odlučeno je da se neka takmičenja održe van Pekinga, tako će dio fudbalskog turnira ugostiti Qinhuangdao, Šangaj, Šenjang i Tianjin, takmičenje u jedrenju Cingtao (Quingdao), dok će se konjički sportovi održati u Hong Kongu Sportovi Tokom Ljetnih olimpijskih igrara u Pekingu održati će se 302 takmičenja u 28 sportova (165 za muškarce, 127 za žene i 10 mješovito). To je jedno takmičenje više nego na predhodnim OI u Ateni 2004. godine. Devet je novih takmičenja na programu od čega su dva u biciklizmu (BMX). Atletičarke će se prvi puta natjecati u utrci na 3000 m sa preponama, plivači u plivanju na duge pruge. U stolnom tenisu su dosadašnja natjecanja u parovima zamijenjena ekipnim natjecanjima. Legenda tabele: zelenom bojom su označene ceremonije otvaranja i zatvaranja OI, plavom bojom su označeni dani kvalifikacija u pojedinim sportovima, žutom bojom su označeni dani kada se održavaju finalna takmičenja (broj u polju je broj finala tog dana), u posljednjoj koloni je ukupan broj takmičenja u pojedinim sportovima, sportovi su poredani abecedno. ¹ = MOK natjecanja u plivanju, sinhroniziranom plivanju, vaterpolu i skokovima u vodu vodi pod zajedničkim nazivom "Vodeni sportovi". ² = Sadrži i natjecanja u ritmičkoj gimnastici i trampolinu. Također pogledajte Olimpijski kvalifikacijski turnir 2008. u košarci Reference Vanjski linkovi Službeni sajt Nedovršeni članak Olimpijske igre 2008. koji govori o sportu treba dopuniti. Dopunite ga prema pravilima Wikipedije.